1.

For det minimale program skal dataene indsamles således: a) Parametre: — Der skal foretages biologisk prøveudtagning for at vurdere længdesammensætningen og, når det er relevant, alderssammensætningen af landingerne for alle bestande anført i tillæg XV. b) Opdelings- og præcisionsniveauer: — De nødvendige opdelingsniveauer er anført i tillæg XV sammen med den grundlæggende stratifikation og prøveudtagningsdensiteten. Medlemsstaterne kan dog anvende en anden stikprøvestrategi end den, der svarer til den grundlæggende stratifikation, med simpel tilfældig stikprøveudtagning inden for strata fastlagt i tillæg XV og en anden prøveudtagningsdensitet end den, der er fastlagt i tillæg XV, forudsat at der derved opnås det samme eller et højere præcisionsniveau ved de samme eller lavere omkostninger, og at dette fastslås i det pågældende nationale program. c) Gennemførelse af prøveudtagningsprogrammet: — Den medlemsstat, på hvis område landingerne finder sted, er ansvarlig for indførelse af prøveudtagningsprogrammer efter normerne fastlagt i denne artikel. Medlemsstaterne samarbejder om nødvendigt med myndighederne i tredjelande om etablering af den biologiske prøveudtagning af landinger fra fartøjer, der fører de pågældende tredjelandes flag. — I henhold til forordning (EØF) nr. 2847/93 træffer hver medlemsstat de nødvendige foranstaltninger til at sikre indsamling af alle data vedrørende aktiviteterne for de fartøjer, der fører dens flag, uanset deres landingssteder. d) Undtagelser fra prøveudtagningsreglerne: — Længder: 1) En medlemsstats nationale program kan udelukke vurderingen af længdefordelingen for landinger fra bestande, for hvilke der er fastsat TAC'er og kvoter, på følgende betingelser: i) de pågældende kvoter skal svare til under 5 % af Fællesskabets andel af TAC'en eller under 100 t i gennemsnit i de foregående tre år ii) summen af alle kvoterne for medlemsstater med en tildeling på under 5 % skal udgøre under 15 % af Fællesskabets andel af TAC'en. Hvis betingelsen i nr. i) er opfyldt, men betingelsen i nr. ii) ikke er det, kan de pågældende medlemsstater opstille et koordineret program til gennemførelse for deres samlede landinger af stikprøveplanen beskrevet i tillæg XV eller en anden stikprøveplan, der giver samme præcision. Det nationale program kan om nødvendigt tilpasses frem til den 31. januar hvert år for at tage hensyn til kvoteudveksling mellem medlemsstaterne. 2) For bestande, som der ikke er fastsat TAC'er og kvoter for, og uden for Middelhavsområdet gælder de samme regler på basis af de gennemsnitlige landinger i de foregående tre år og under henvisning til de samlede fællesskabslandinger fra en bestand. 3) For bestande i Middelhavsområdet for en Middelhavsmedlemsstats landinger efter vægt af en art, der svarer til under 5 % af de samlede nationale landinger fra Middelhavsområdet eller under 200 t, undtagen for almindelig tun. — Alder: 1) En medlemsstats nationale program kan udelukke vurderingen af aldersfordelingen for landinger fra bestande, for hvilke der er fastsat TAC'er og kvoter, på følgende betingelser: i) de pågældende kvoter skal svare til under 10 % af Fællesskabets andel af TAC'en eller under 200 t i gennemsnit i de foregående tre år ii) summen af alle kvoterne for medlemsstater med en tildeling på under 10 % skal udgøre under 25 % af Fællesskabets andel af TAC'en. Hvis betingelsen i nr. i) er opfyldt, men betingelsen i nr. ii) ikke er det, kan de pågældende medlemsstater opstille et koordineret program til gennemførelse for deres samlede landinger af stikprøveplanen beskrevet i tillæg XV eller en anden stikprøveplan, der giver samme præcision. Det nationale program kan om nødvendigt tilpasses frem til den 31. januar hvert år for at tage hensyn til kvoteudveksling mellem medlemsstaterne. 2) For bestande, som der ikke er fastsat TAC'er og kvoter for, og uden for Middelhavsområdet gælder de samme regler på basis af de gennemsnitlige landinger i de foregående tre år og under henvisning til de samlede fællesskabslandinger fra en bestand. 3) For bestande i Middelhavsområdet for en Middelhavsmedlemsstats landinger efter vægt af en art, der svarer til under 5 % af de samlede nationale landinger fra Middelhavsområdet eller under 200 t, undtagen for almindelig tun. 4) Der bør om muligt foretages aldersbestemmelse for kommercielle fangster. I modsat fald bør medlemsstaterne anføre det i deres nationale programmer. — Andet: Hvis samarbejde mellem medlemsstaterne sikrer, at den samlede estimation af parametrene under litra a) resulterer i det nødvendige præcisionsniveau, skal den enkelte medlemsstat ikke sikre, at dens egne data er tilstrækkelige til at nå dette præcisionsniveau. e) Genudsætninger: For genudsætninger skal der foretages en estimation af længdefordelingen, når de på årsbasis udgør enten over 10 % af de samlede fangster efter vægt eller over 20 % af fangsterne efter antal for bestande, som der skal indsamles årlige genudsætningsdata for i henhold til tillæg XII og efter samme tillægs regler for kommercielle landinger. Prøveudtagningsdensiteten er som fastsat i tillæg XV for kommercielle landinger. Når der finder genudsætninger sted for længdeintervaller, der ikke er repræsenteret i landingerne, skal der foretages aldersbestemmelse efter reglerne i tillæg XV. Hvis medlemsstaterne ikke kan nå dette præcisionsniveau, eller hvis omkostningerne ved at nå det er for store, kan medlemsstaterne dog anmode Kommissionen om en undtagelse, forudsat at anmodningen er fuldt ud begrundet. f) Fritids- og sportsfiskeri: For bestandene omhandlet i tillæg XI skal medlemsstaterne etablere pilotundersøgelser i overensstemmelse med opdelingsniveauet i samme tillæg. Disse undersøgelser skal gøre det muligt at fastlægge de præcisionsniveauer, der kræves i fremtiden. Konklusionerne af disse undersøgelser skal fremsendes til Kommissionen senest den 31. oktober 2003.